jkorsvik/nowiki_second_scrape_merged huggingface dataset:
Andreas Anderssen

Andreas Anderssen (født 29. april 1879 i Sollia, død 26. desember 1945 i Drøbak) var en norsk losoldermann og offiser i kystartilleriet, kjent for å ha kommandert torpedobatteriet på Oscarsborg festning, som 9. april 1940 var med og senket den tyske krysseren «Blücher». For denne innsatsen ble Anderssen tildelt Krigskorset, Norges høyeste utmerkelse.


== Biografi ==
Andreas Anderssen ble sjøoffiser i 1900 og avla eksamen fra Sjøkrigsskolens øverste avdeling i 1903. I 1903 ble han utnevnt til premierløytnant og i 1910 forfremmet til kaptein. Han var sjef for Oscarsborg torpedobatteri 1910–1916 og 1919–1928. Han ble deretter pensjonert fra tjenesten i forsvaret, og ble i det sivile disponent i et kullfirma i Drøbak.Da tyske styrker angrep Norge om morgen den 9. april 1940 var sjefen for torpedobatteriet på Oscarsborg festning sykmeldt. Den pensjonerte kommandørkaptein Anderssen ble da av oberst Birger Eriksen tilkalt og gitt kommando over batteriet. Batteriet hadde de samme våpen som han var kjent med fra tjenesten ved festningen i perioden 1909 til 1927. Torpedobatteriet ble ellers bemannet av elever ved Kystartilleriets befalsskole. Disse hadde bare tjenestegjort i vel en uke, og ble satt under umiddelbar opplæring under Anderssens ledelse. Kommandørkaptein Anderssen ba om å få «kategorisk ordre» om at skipene som var på veg inn fjorden skulle beskytes, noe han fikk. Klokken 0425 om natten avfyrte Anderssen to torpedoer, som endelig senket «Blücher».
Jeg trykket på knappen og første torpedo gikk. Men nå – lynsnart må siktearmen skiftes over i sitt hakk for neste ramme. Klarer du neste skudd også? Nå nærmer siktelinjen seg midten. Men farten? Den er visst enda mindre. Slå av til seks, nei fem. Å Gudskjelov! Jeg trykker på knappen med siktet nesten frem på akterstevnen!! [...] efter den andre rystet torpedobatteriet i sin grunnvoll. Og en svær vann- og røyksøyle steg tilværs fra babord omtrent midtskips.

I statsråd 16. november 1945 tildelte kongen i statsråd Anderssen Krigskorset med sverd. Den avgjørende betydning salvene fra Oscarsborg festning de tidlige morgentimene 9. april 1940 hadde for krigens forløp ble anerkjent. Kommandørkaptein Andreas Anderssen ble tildelt Krigskorset med sverd «for fremrakende [sic] innsats på Oscarsborg Festning under kamp med inntrengende tyske krigsskip den 9. april 1940, hvilket førte til senkningen av den tyske krysser «Blücher». Kommandørkaptein Anderssen ble av kong Haakon dekorert med Krigskorset under en seremoni på slottet 19. desember 1945. Oberst Eriksen ble hedret ved samme høytidelighet.


== Referanser ==
La La Lu

«La La Lu» er en amerikansk filmsang med melodi og tekst av Sonny Burke og Peggy Lee, som ble fremført av Lee i tegnefilmen Lady og Landstrykeren fra 1955. Hun spilte den også inn på plate 6. desember 1954. Den ble utgitt på EP-platen Lady and the Tramp (Decca 5557) 14. mars 1955 og på singlen Decca 29460 21. mars 1955.


== Norsk versjon ==
Arne Bendiksen skrev en norsk tekst. Den norske tittelen er også «La la lu». Sølvi Wang med Philips danseorkester utgav den på platen Philips P 53011 H.


== Referanser ==
Josh Davis

Joshua Clark Davis (født  1. september 1972 i San Antonio, Texas) er en amerikansk tidligere svømmer som under sommer-OL i 1996 i Atlanta var med på å vinne tre gullmedaljer på 4x100 m og 4x200 m frisvømming og 4x100 m medley stafett. Under sommer-OL i 2000 i Sydney var han med på å vinne to sølvmedaljer på 4x100 m og 4x200 m frisvømming stafett. Davis har også en gullmedalje og en sølvmedalje på stafett fra kortbane-VM i 2000 i Athen.


== Eksterne lenker ==
(en) Josh Davis – Olympedia 
(en) Josh Davis – Sports-Reference (OL-resultater – arkivert) 
(en) Josh Davis – databaseOlympics.com (arkivert)
St. Johanneslogen L:.R:. Dovre no. 184

St. Johanneslogen L:.R:. Dovre no. 184 er en St. Johannesloge i den spanske storlosje. Losjen ble innviet den 30. januar 2016 i Costa Blanca i Spania av provinsialmesteren for Provinsiallosjen i Valencia (Gran Logia Provincial de Valencia). Stiftelsesmøtet fant sted i Den Norske kirke ved Solgården i Villayojosa på Costa Blanca.
Losjens devise er Somos Todos Hermanos («Vi er alle brødre»).
Losjebygningen befinner seg i Toledo 14, Cdad Quesada. Losjen tillater dobbelt medlemskap i henholdsvis Den Norske Frimurerorden og den spanske storlosje.
Logen har sin opprinnelse i Costa Blanca St. Johannes Frimurergruppe, som ble opprettet den 10. februar 1978, underlagt Den Norske Store Landsloge. Den 25. februar 2005 ble den opphøyd til broderforening. Broderforeningen hadde navnet Costa Blanca St.Johannes Broderforening, og var underlagt St. Johanneslogen St. Olaus til den hvide Leopard. Den 1. juni 2015 ble broderforeningen nedlagt, samtidig som Den Norske Frimurerorden nedla all aktivitet i Spania.
Den 30. januar 2016 ble broderforeningen opphøyd til en losje underlagt den spanske storlosje.


== Ordførende Mestere ==


=== Ordførende Brødre i Costa Blanca St. Johannes Frimurergruppe ===


=== Ordførende Brødre i Costa Blanca St.Johannes Broderforening ===


== Referanser ==


== Eksterne lenker ==
Hjemmeside Arkivert 31. august 2018 hos Wayback Machine.
R:.L:. Polaris

R:.L:. Polaris er en St. Johannesloge i byen Fuengirola på Costa del Sol i Málaga, Spania som er underlagt den spanske storlosje (GLE). Losjen har sin opprinnelse i Costa del Sol St. Johannes Frimurergruppe, som ble opprettet den 27. april 1981 underlagt Den Norske Store Landsloge i Den Norske Frimurerorden. Den 2. april 2007 ble den opphøyd til broderforening og skiftet navn til Costa del Sol St. Johannes Broderforening.
Den 31. mai 2015 ble aktiviteten i broderforeningen nedlagt
. Årsaken var at GLE ikke tillot at en norsk frimurergruppe opererte på spansk jord, som var området for GLE’s jurisdiksjon. En avtale ble inngått med GLE, og R:.L:. Polaris er møtestedet for frimurere som er medlem av Den Norske Frimurerorden, men som følger lovene til den spanske storlosje.På samme måte er St. Johanneslogen L:.R:. Dovre no. 184 blitt grunnlagt på Costa Blanca og R:.L:. Rondane på Gran Canaria.


== Ordførende Brødre ==


== Referanser ==
Joseph Hudepohl

Joseph ("Joe") Bernard Hudepohl (født  16. november 1974 i Cincinnati, Ohio) er en amerikansk tidligere svømmer som under sommer-OL i 1992 i Barcelona var med på å vinne gullmedalje på 4x100 m frisvømming stafett, og bronsemedalje på 4x200 m frisvømming stafett. Under sommer-OL i 1996 i Atlanta var han med på å vinne gullmedalje på 4x200 m frisvømming stafett. Hudepohl har også tre gullmedaljer og en sølvmedalje fra Pan Pacific Championship.


== Eksterne lenker ==
(en) Joseph Hudepohl – Olympedia 
(en) Joseph Hudepohl – Sports-Reference (OL-resultater – arkivert)
Troy Dalbey

Troy Lane Dalbey (født 9. september 1968) er en amerikansk tidligere svømmer som under sommer-OL i 1988 i Seoul var med på å vinne to gullmedaljer på 4x100 m og 4x200 m frisvømming stafett. Han har også en sølvmedalje på 4x200 m frisvømming stafett fra langbane-VM i 1991 i Perth.


== Eksterne lenker ==
(en) Troy Dalbey – Olympedia 
(en) Troy Dalbey – Sports-Reference (OL-resultater – arkivert) 
(en) Troy Dalbey – databaseOlympics.com (arkivert)
Chris Jacobs

Christopher «Chris» Charles Jacobs (født  25. september 1964) er en amerikansk tidligere svømmer som under sommer-OL i 1988 i Seoul var med på å vinne gullmedalje på 4x100 m frisvømming og 4x100 m medley stafett, og sølvmedalje på 100 m frisvømming.


== Eksterne lenker ==
(en) Chris Jacobs – Olympedia 
(en) Chris Jacobs – Sports-Reference (OL-resultater – arkivert)
Awad Hamed al-Bandar

Awad Hamed al-Bandar, arabisk: عواد حمد بندر السعدون, også kjent som Awad Hamad Bandar Alsa'doon (født 2. januar 1945, død 15. januar 2007) var Iraks justitiarius i Saddam Husseins presidentperiode. 
Han ledet Iraks revolusjonsrett, som utstedte dødsstraff til 143 sjiitter fra byen Dujail i ettervirkningene av det mislykkede attentatforsøket mot president Hussein 8. juli 1982. I rettssaken mot Saddam Hussein sto han anklaget for forbrytelser mot menneskeheten på grunn av disse dødsdommene. 5. november 2006 ble han dømt til døden ved henging, sammen med de to andre som stod på anklagebenken, Saddam Hussein og Barzan Ibrahim al-Tikriti, som mistet hodet som et resultat av hengingen.


== Henrettelsen ==
Dommen var forventet gjennomført 30. desember 2006, rett før klokken 6 om morgenen lokal tid i Irak. Hussein ble hengt kl. 06.05. Først ble det antatt at al-Tikriti og al-Bandar også ble hengt samtidig med Hussein. Noen timer senere kom det offisielle uttalelser som fastslo at henrettelsen av al-Bandar og al-Tikriti hadde blitt utsatt, for å vie større oppmerksomhet til den dagen Hussein ble henrettet. USA meldte at de ikke hadde noe ledig helikopter til å frakte de to dømte til det stedet de skulle henrettes, og Iraks regjering sa senere at de ikke hadde tid til å gjennomføre flyttingen. 
3. januar 2007 fortalte en embedsmann fra regjeringen til nyhetsbyrået Associated Press at de gjorde forberedelser til å henrette al-Bandar og Husseins halvbror al-Tikriti torsdag 4. januar 2007. Begge ble hengt før daggry 15. januar 2007. De ble erklært død klokka 03.05 (0005 UTC). Al-Bandars advokat fikk ikke lov til å være til stede. Hussain og al-Tikriti fikk heller ikke ha sine advokater til stede under sine henrettelser.
Al-Bandars forsvarere var: 

Bader Awad Hamed Alsa’doon (hovedforsvarer)
Saadoun Sughaiyer al-Janabi (også kjent som Sa’doon al-Janabi) – snikmyrdet 20. oktober 2005


== Referanser ==
Stranger Things

Stranger Things er en amerikansk grøsser- og science fictionserie som har gått på Netflix siden 2016. Serien er skrevet og regissert av brødrene Matt og Ross Duffer.


== Handling ==
Handlingen i seriens første sesong er lagt til en småby i Indiana i 1983. En tolv år gammel gutt forsvinner på mystisk vis. Den lokale politisjefen iverksetter etterforskning, mens guttens kompiser begynner å lete på egen hånd. Neste dag finner kompisene en psykokinetisk pike, som vet hvor den forsvunne gutten befinner seg. Samtidig som de jakter på sannheten forsøker et skummelt regjeringsorgan å dekke den til, men en mer lumsk kraft lurer også.


== Om serien ==
Stranger Things er en hyllest til 1980-tallets populærkultur og fortellingene skapt av Steven Spielberg, John Carpenter, Stephen King og George Lucas. Serien har fått positive anmeldelser.


== Medvirkende ==


=== Hovedroller ===
Winona Ryder som Joyce Byers, en nervøs alenemor med et sterkt avhengighetsforhold til sin eldste sønn
David Harbour som Jim Hopper, politisjefen ved Hawkins Police Department. Hopper er skilt; datteren hans døde av kreft
Finn Wolfhard som Mike Wheeler, Karen Wheelers sønn og en av Will Byers tre venner. Han er en veldig smart og lojal venn
Millie Bobby Brown som Eleven ("El""011"), ei ung jente med psykokinetiske krefter som kommer i kontakt med Mike, Dustin og Lucas
Gaten Matarazzo som Dustin Henderson, en del av Wills vennegjeng. Han er glad i tegneserier, og har en sykdom som gjør at han lesper
Caleb McLaughlin som Lucas Sinclair, en del av Wills vennegjeng. Han er veldig karismatisk, og skeptisk til El
Natalia Dyer som Nancy Wheeler, Karen Wheelers datter og kjæresten til Steve Harrington. Hun er en flink elev, men vil også leve tenåringslivet
Charlie Heaton som Jonathan Byers, Wills storebror. Han er en outsider på skolen, og virker tilsynelatende stille og snill


=== Biroller ===
Cara Buono som Karen Wheeler, den omsorgsfulle moren til Nancy og Mike Wheeler
Matthew Modine som dr. Martin Brenner, en forsker ved Hawkins Laboratory, som driver en rekke mystiske eksperimenter der
Noah Schnapp som Will Byers, Joyce Bryers yngste sønn, som blir tatt av et monster i første episode
Joe Keery som Steve Harrington, Nancys kjæreste. Han er populær, atletisk og tidvis slem, men viser seg etter hvert fra en bedre side
Shannon Purser som Barbara «Barb» Holland, Nancys bestevenn. Hun er en smart jente og veldig lojal overfor Nancy
Ross Partridge som Lonnie, Joyce Byers' fordrukne og egoistiske eksmann, som har en mye yngre kjæreste


== Episoder ==


== Referanser ==


== Eksterne lenker ==
(en) Stranger Things på Internet Movie Database 
(no) Stranger Things hos Filmfront 
(en) Stranger Things på AllMovie 
(en) Stranger Things på Rotten Tomatoes 
(en) Stranger Things på Metacritic
Asker og Bærum St. Johannes Broderforening

Asker og Bærum St. Johannes Broderforening er en broderforening i Den Norske Frimurerorden. Broderforeningen ble grunnlagt i Asker den 2. november 2003, og er underlagt St. Johanneslogen St. Olaus til de tre Søiler.
.


== Ordførende Brødre ==
Gjett hvem som kommer til middag

Gjett hvem som kommer til middag (engelsk: Guess Who's Coming to Dinner) er en amerikansk spillefilm fra 1967 som handler om ekteskap på tvers av raser i USA. 
Spencer Tracy, Sidney Poitier, Katharine Hepburn og Katharine Houghton spilte hovedrollene, og filmen ble regissert av Stanley Kramer med manus av William Rose. Filmens tema, ekteskap mellom svarte og hvite, var svært kontroversielt på den tiden og var fortsatt ulovlig i 17 amerikanske delstater i 1967. Selv om slike ekteskap ble legalisert samme år, var det fortsatt tabu og er det tildels fremdeles. Spencer Tracy døde 17 dager etter at opptakene var over, og det var hans siste film.


== Synopsis ==
I filmen møter man en 23 år gammel rikmannsdatter fra et liberalt hjem, Joanna Drayton, som kommer hjem fra ferie med en svart mann, dr. John Prentice, og forteller foreldrene at de skal gifte seg og vil ha foreldrenes velsignelse. Den svarte mannen var av filmskaperne bevisst gjort til en perfekt person, med en strålende karriere, omtenksom og hensynsfull. Dermed ville filmskaperne tydeliggjøre at konflikten i filmen kun gjaldt at han var svart. Det meste av filmen finner sted i løpet av en ettermiddag og kveld hjemme hos familien Drayton, og handler om hvordan Joanna Draytons foreldre, livslange liberalere som har innprentet sin datter at svarte og hvite er likeverdige, prøver å finne ut om de vil gi ekteskapet sin velsignelse.
Filmen tar også opp svart-mot-svart rasisme, da familiens svarte hushjelp og Joanna Draytons tidligere barnepike, spilt av Isabel Sanford, i en liten, men minneverdig rolle setter den svarte mannen på plass for hans uhørte dristighet.


== Roller ==
Spencer Tracy – Matt Drayton
Katharine Hepburn – Christina Drayton
Katharine Houghton – Joanna "Joey" Drayton
Sidney Poitier – dr. John Prentice
Cecil Kellaway – monsignor Ryan
Beah Richards – mrs. Prentice
Roy Glenn – mr. Prentice
Virginia Christine – Hilary St.George
Isabel Sanford – Tillie Binks


== Mottakelse ==
Filmen fikk to Oscarpriser i 1967 (Katharine Hepburn for beste kvinnelige hovedrolle, og prisen for beste manus). I tillegg fikk den to BAFTA-priser i 1968 (Spencer Tracy for beste skuespiller, og Katharine Hepburn for beste skuespillerinne).


== Spinoff ==
Filmen Guess Who fra 2005 bygger løst på filmen. I 2005-filmen er rollene snudd slik at det er en svart kvinne som tar med en hvit mann hjem til sine foreldre. I motsetning til Gjett hvem som kommer til middag, som er en moderne klassiker, ble 2005-filmen dårlig mottatt og kritikere mente temaet var sterkt datert.


== Eksterne lenker ==
(en) Gjett hvem som kommer til middag på Internet Movie Database 
(no) Gjett hvem som kommer til middag hos Filmfront 
(sv) Gjett hvem som kommer til middag i Svensk Filmdatabas 
(da) Gjett hvem som kommer til middag i Danmark Nationale Filminstitut 
(fr) Gjett hvem som kommer til middag på Allociné 
(nl) Gjett hvem som kommer til middag på MovieMeter 
(en) Gjett hvem som kommer til middag på AllMovie 
(en) Gjett hvem som kommer til middag på Turner Classic Movies 
(en) Gjett hvem som kommer til middag på Rotten Tomatoes 
(en) Gjett hvem som kommer til middag på Metacritic
Mike Heath

Michael «Mike» Steward Heath (født  9. april 1964) er en amerikansk tidligere svømmer som under sommer-OL 1988 i Los Angeles var med på å vinne gullmedalje på 4x100 m og 4x200 m frisvømming stafett, og sølvmedalje på 200 m frisvømming. Han har også tre gullemdaljer fra Pan Pacific Championship i 1995, Tokyo.


== OL-medaljer ==
 1984  Los Angeles -  Gull i svømming, 4 x 100 m fri menn  USA
 1984  Los Angeles -  Gull i svømming, 4 x 200 m fri menn  USA
 1984  Los Angeles -  Sølv i svømming, 200 m fri menn  USA


== Eksterne lenker ==
(en) Mike Heath – Olympedia 
(en) Mike Heath – Sports-Reference (OL-resultater – arkivert)
Chris Cavanaugh

Christopher Carl «Chris» Cavanaugh (født 1. juli 1962 i Hialeah i Florida) er en amerikansk tidligere svømmer som under sommer-OL 1988 i Los Angeles var med på å vinne gullmedalje på 4 × 100 m frisvømming stafett for USA. Han har også en gullmedalje på samme øvelse fra de panamerikanske lekene i Caracas i 1993.


== OL-medaljer ==
 1984  Los Angeles -  Gull i svømming, 4 x 100 m fri menn  USA


== Eksterne lenker ==
(en) Chris Cavanaugh – Olympedia 
(en) Chris Cavanaugh – Sports-Reference (OL-resultater – arkivert)
Mick Hill

Michael Christopher «Mick» Hill (født 22. oktober 1964 i Leeds) er en tidligere britisk spydkaster, som vant tre sølvmedaljer og en bronsemedalje i Samveldelekene, en bronsemedalje under VM 1993 og en sølvmedalje under EM 1998. Han ble nr. 12 under OL-finalen i 1996 i Atlanta. Han konkurrerte i alle de store mesterskapsfinalene fra 1986 til 2004 bortsett fra i OL i Seoul 1988. Og så ut til å gi seg i 2004.


== Referanser ==


== Eksterne lenker ==
(en) Mick Hill – Olympedia 
(en) Mick Hill – Sports-Reference (OL-resultater – arkivert) 
(en) Mick Hill – World Athletics
Jerry Heidenreich

Jerôme Alan «Jerry» Heidenreich (født  2. april 1950 i Tulsa i Oklahoma, død 18. april 2002 i Paris i Texas) var en amerikansk svømmer som var med på å vinne gullmedalje på 4x100 m frisvømming og 4x100 m medley stafett for USA i sommer-OL 1972 i München. Han tok også sølv på 100 m frisvømming, og bronsemedalje på 100 m butterfly i samme OL. I tillegg har han også tre gullmedaljer fra de Panamerikanske lekene i Cali i 1971.


== Referanser ==


== Eksterne lenker ==
(en) Jerry Heidenreich – Olympics.com 
(en) Jerry Heidenreich – Olympic.org 
(en) Jerry Heidenreich – Olympedia 
(en) Jerry Heidenreich – Sports-Reference (OL-resultater – arkivert) 
(en) Jerry Heidenreich – FINA 
(en) Jerry Heidenreich – Swimming Hall of Fame 
(en) Jerry Heidenreich – swimrankings.net
Harstad St. Andreas Broderforening

Harstad St. Andreas Broderforening er en broderforening i Den Norske Frimurerorden. Broderforeningen ble grunnlagt i Harstad den 30. november 1990, og er underlagt St. Andreaslogen Skansen.


== Ordførende Brødre ==


== Eksterne lenker ==
Offisielt nettsted
John Murphy (svømmer)

John Joseph Murphy (født  19. juli 1953) er en amerikansk tidligere svømmer som under sommer-OL 1972 i München var med på å vinne gullmedalje på 4x100 m frisvømming stafett for USA. Hant tok også bronse på 100 m ryggsvømming under samme OL. Heidenreich har i tillegg en gullmedalje fra langbane-VM 1973 i Beograd og to gullmedaljer og en sølvmedalje fra langbane-VM 1975 i Cali.


== Eksterne lenker ==
(en) John Murphy – Olympedia 
(en) John Murphy – Sports-Reference (OL-resultater – arkivert)
Store Slavesjø

Store Slavesjø er en innsjø i den sørlige delen av Nordvestterritoriene i Canada. Den er Nord-Amerikas dypeste innsjø med en maksimal dybde på 614 meter og verdens niende største innsjø. Den er 480 km lang og 19 til 109 km bred. Den har et areal på 27 200 km². Den har et vannvolum på 2 090 km³. Innsjøen ble oppkalt etter indianerstammen Slavey, og har ingenting å gjøre med slaveri. Byer ved innsjøen: Yellowknife, Fort Providence, Hay River og Fort Resolution. Den eneste bosetningen i den østlige armen er Lutselk'e, et tettsted med rundt 350 innbyggere, hovedsakelig Chipewyan-innfødte av Dene-nasjonen.


== Historie ==
De første som bosatte seg ved sjøen var innfødte folk, som blant annet opprettet bosetningen Dettah som fremdeles eksisterer.
Den britiske pelshandleren Samuel Hearne utforsket området i 1771 og krysset den tilfrosne innsjøen, som han opprinnelig kalte Lake Athapuscow (etter en fransktalendes feilaktige uttale av Athabaska).
På 1930-tallet ble det oppdaget gull i området, noe som førte til grunnleggingen av byen Yellowknife, som skulle bli Nordvestterritorienes hovedstad.
I 1967 ble det bygget en helårsvei rundt sjøen, opprinnelig en forlengelse av Mackenzie Highway, men som nå er kjent som Yellowknife Highway eller Highway 3.


== Referanser ==


== Eksterne lenker ==
(en) Great Slave Lake – kategori av bilder, video eller lyd på Commons 
(en) Great Slave Lake – galleri av bilder, video eller lyd på Commons
David Edgar (svømmer)

David Holmes Edgar (født  27. mars 1950 i Fort Lauderdale, Florida) er en amerikansk tidligere svømmer som under sommer-OL 1972 i München var med på å vinne gullmedalje på 4x100 m frisvømming stafett for USA. Edgar har i tillegg en gullmedalje fra Pan amerikanske leker i 1971 i Cali.


== Referanser ==


== Eksterne lenker ==
(en) David Edgar – Olympedia 
(en) David Edgar – Sports-Reference (OL-resultater – arkivert) 
(en) David Edgar – Swimming Hall of Fame
St. Andreaslogen Skansens Deputasjonsloge for Finnmark

St. Andreaslogen Skansens Deputasjonsloge for Finnmark er en deputasjonsloge i Den Norske Frimurerorden, som ble grunnlagt i Alta i 2017, og er underlagt St. Andreaslogen Skansen. Deputasjonslogen er etterfølgeren til Finnmark St. Andreas Broderforening, som ble grunnlagt i Alta den 9. april 2002.


== Ordførende Brødre ==


== Eksterne lenker ==
Offisielt nettsted
Deresse Mekonnen

Deresse Mekonnen (født 20. oktober 1987 i Sheno) er en etiopisk friidrettsutøver som i hovedsak konkurrerer på 1.500 meter.
Mekonnen deltok ved VM 2007 i Osaka, der han endte på 11.-plass i forsøket på 1.500 meter, som ikke holdt til videre avansement. Hans store gjennombrudd kom da han ble verdensmester innendørs ved VM i Valencia 2008 på tiden 3.38,23. Først ble Mekonnen disket, men det etiopiske friidrettsforbundet overklagde beslutningen, og Mekonnen fikk rett og ble gullmedaljevinner.Han deltok også ved Sommer-OL 2008 i Beijing, der han ble nummer sju i semifinalen, og ble ikke kvalifisert til en finaleplass. 
Ved VM 2009 fikk han sølv bak Yusuf Saad Kamel på tiden 3.36,01.


== Personlig rekord ==
1.500 meter – 3.32,18 fra 2009


== Referanser ==


== Eksterne lenker ==
(en) Deresse Mekonnen – Olympics.com 
(en) Deresse Mekonnen – Olympic.org 
(en) Deresse Mekonnen – Olympedia 
(en) Deresse Mekonnen – Sports-Reference (OL-resultater – arkivert) 
(en) Deresse Mekonnen – World Athletics 
(en) Deresse Mekonnen – Diamond League 
(en) Deresse Mekonnen – Track and Field Statistics
Ken Walsh

Kenneth Marshall Walsh (født  11. februar 1945 i Orange, New Jersey) er en amerikansk tidligere svømmer som under sommer-OL 1968 i Mexico by var med på å vinne gullmedalje på 4x100 m frisvømming og 4x100 m medley stafett for USA. Walsh har i tillegg to gullmedaljer på stafett fra Pan amerikanske leker i 1967 i Winnipeg, og en gullmedalje på stafett fra sommer-Universiaden i 1967 i Tokyo.


== Eksterne lenker ==
(en) Kenneth Walsh – Olympedia 
(en) Kenneth Walsh – Sports-Reference (OL-resultater – arkivert)
Stephen Rerych

Stephen Karl Rerych (født  14. mai 1946) er en amerikansk tidligere svømmer som i sommer-OL 1968 i Mexico by var med på å vinne gullmedalje på 4x100 m og 4x200 m frisvømming stafett for USA.


== Eksterne lenker ==
(en) Stephen Rerych – Olympedia 
(en) Stephen Rerych – Sports-Reference (OL-resultater – arkivert) 
(en) Stephen Rerych – North Carolina Sports Hall of Fame
Zachary Zorn

Zachary Zorn (født  10. mai 1947) er en amerikansk tidligere svømmer som under sommer-OL 1968 i Mexico by var med på å vinne gullmedalje på 4x100 m frisvømming stafett for USA.


== Eksterne lenker ==
(en) Zachary Zorn – Olympedia 
(en) Zachary Zorn – Sports-Reference (OL-resultater – arkivert)